Twee dood, talle beseer in botsingFoto: Dawie de Jong/ER24 Volgens paramedici van ER24 het die minibustaxi omgeslaan en teen ŉ wal afgerol nadat dit reg van voor teen die motor gebots het. ŉ Tiener, wat uit die taxi geslinger is, en nog ŉ persoon wat onder die taxi se sleepwaentjie beland het, is op die toneel dood verklaar. Die bestuurder van die motor en sy passasier moes met meganiese toerusting uit die wrak verwyder word. Die bestuurder het ernstige kopbeserings opgedoen en is per helikopter na die Rob Ferreira-hospitaal in Nelspruit geneem. Volgens paramedici is minstens 11 mense in die ongeluk beseer. Foto: Dawie de Jong/ER24